text: [{"text_idx": "#000003", "text": "Narsiin Keeniyaa tokko nama Covid-19'f shakkame osoo yaaltuu waan argamteef qofa qoollifatamtee dararaanis irra ga'e."}, {"text_idx": "#000004", "text": "Wayita nama kana yaalaa turte sanatti dabaree halkaniirra kan turte Eunice Mwabili 'dogoggorri an hojjedhee jibba kanaan na ga'u hin turre' jetti."}, {"text_idx": "#000005", "text": "''Hojii kiyya akkaataa ogummaa kiyya kabajeen hojjechaan ture. Wayitan dhukkubsataa sana yaalaa turetti meeshaalee of eeggannoo hunda godhadheen ture.'' jetti."}, {"text_idx": "#000006", "text": "Keeniyaatti shakkamaan COVID-19 reebamuun ajjeefameJi'oota weerarri Covid-19 Itoophiyaa mudate keessatti jiruun narsootaa akkam ture?"}, {"text_idx": "#000007", "text": "Narsiin kun erga haala kanaan halkan shakkamaa kana tajaajiltee booda borumtaa isaa magaalaa Naayiroobii keessatti hiriyoota ishee, ollaa fi namoota biroodhaan qoollifatamuu eegalte."}, {"text_idx": "#000008", "text": "Namoonni akka waan ishen koronaavaayirasiidhaan qabamteetti sodaatanii irraa baqachuu eegalan."}, {"text_idx": "#000010", "text": "Namni isheen yaalaa turte koronaavaayirasii irraa bilisa ta'e, garuu oduun maqaa ishee xureessu sun miidiyaa hawaasummaarraa hin haqamne, waan nama tajaajilteef miidhamte."}, {"text_idx": "#000011", "text": "Ergasii lakkoofsa isheen hin beekneen hedduu bilbilamaaf, hedduun eessa akka isheen hojjettu baruuf gaafatu, hiriyoonnishee ammoo haala isheen keessa jirtu baruuf dhiphatu."}, {"text_idx": "#000012", "text": "\"Akka waanan koronavaayirasiin qabameetti odeeffameera. Oduun namaa baay'ee na miidhe. Inumaa oduchi TV irratti ba'eera'' jechuun BBC'tti himte Aadde Mwabilin."}, {"text_idx": "#000014", "text": "Keeniyaa keessatti kanneen qoollifataman narsii kana qofa miti, kanneen vaayirasicharraa dandamatanillee hawaasatti deebi'anii jiraachuu itti cimeera."}, {"text_idx": "#000016", "text": "Erguma dhukkubsataan dandamatee maatiitti makamees maatiin qoollifataman jiru jedhan ministirichi."}, {"text_idx": "#000018", "text": "Keeniyaa keessatti vaayirasicha caalaa kan yaaddoo guddoo uume sodaa fi rifaatuu uumameedha."}, {"text_idx": "#000020", "text": "Inumaa osoo vaayirasichi Keeniyaa hin galin durayyuu namoonni ergaa jibbiinsaa fi rifaatuu of keessaa qabu miidiyaa hawaasummaarratti maxxansaa turan."}, {"text_idx": "#000022", "text": "Namoota gara jalqabaa Covid-19 irraa dandamatan keessaa kan taate Brenda Cherotich waa'ee muuxannooshee miidiyaarratti waan dubbatteef dararaan karaa miidiyaa hawaasummaa fi interneetii ishee mudateera."}, {"text_idx": "#000025", "text": "Ibsa waa'ee suuraa, Davis Muturi (bitaa) amma daa'ima isaan walargeera"}, {"text_idx": "#000026", "text": "Davis Muturi (bitaa) amma daa'ima isaan walargeera"}, {"text_idx": "#000029", "text": "Namni waggaa 40 yeroo weerarri kun eegale US irraa gara Naayiroobiitti imalee ture tokko rakkoo kanaaf saaxilamuu dubbateera."}, {"text_idx": "#000031", "text": "Narsii Mwabali kan sababa isheetiin dararaan irra ga'een osoo yaalamuu kan mul'ate Davis Muturi erga Covid-19 irraa bilisa ta'uunsaa mirkanaa'ee boodallee rifaatuudhaan akka jiraatu dubbateera."}, {"text_idx": "#000032", "text": "'Isa booda narsii Mabalin akkam taate'"}, {"text_idx": "#000033", "text": "Narsiin kun wayita dhukkubsataa sana yaalaa turte kan ishee daawwataa ture poolisii qofa, kunis dhimma nama idoo itti tursiifamanii miliqee ba'ee qorachuuf ture."}, {"text_idx": "#000035", "text": "Ji'oota booda narsiin kun wayita yaada kennitu,''gidiraa fi dararaan narra ga'e cimina kiyya hin qorre, boodatti nan deebisne, an ammayyuu jabduudha,'' jette."}, {"text_idx": "#000039", "text": "Koronaavaayiras: Keeniyaatti shakkamaan COVID-19 reebamuun ajjeefame"}, {"text_idx": "#000043", "text": "Godinaalee kaaba naannoo Amaaratti sababa gogiinsan namoonni hedduu du\u2019an"}, {"text_idx": "#000048", "text": "Bulchiinsi yeroo Tigraay hanga ammaa maal milkeesse? Danqaaleen mudataa jiran hoo maal fa\u2019i?"}, {"text_idx": "#000054", "text": "1Fiilmiin 'porn' dhiibbaa akkamii qaba? Dhiirotarrattimoo shamarranirratti hammaata?Yeroo dhuma kan haaromfame: 21 Adooleessa 20232Atileetii fiiguu hindandeessu jedhamtee Riikardii Addunyaa cabsiteefi iccitii kopheeshee duuba jiru3Siyaasa Ummata Amaaraa: Waa'ee hidhattoota Faannoo gaaffiiwwan shan4Ogeessi naachaa beekamaan saroota irraan miidhaa saalaa geessisuun himatame5Huummoo fi allaattiiwwan kaan afoola Oromoo waliin hidhata akkamii qabu?Yeroo dhuma kan haaromfame: 17 Ebla 20236Dhibee lubbuu galaafachuun akka addunyaattuu lammaffaarra jiru kana beektuu?Yeroo dhuma kan haaromfame: 26 Caamsaa 20227Miidhamni Deklaan Raayis hammam hamaadha?8Hooggantoota siyaasaa dulloomaniin buluun dhiibbaa akkamii qaba?9'Aanaa Gooroo Doolaatti hanga ammaa barataan tokkoyyuu hin galmoofne' -jiraattoota10Dargaggoota hedduu dhukkuba dugdaaf kan saaxilu maali?Yeroo dhuma kan haaromfame: 15 Guraandhala 2022"}]